Խորհրդային տարիներին, ընդհուպ 1980-ական թթ., եկեղեցու շենքը ծառայում էր որպես թանգարանային պահեստ: Ներսի պարունակությունը ու տարիների փոշին այնքան էին քայքայել այն, որ նույնիսկ պահեստի պարունակությունն այլ տեղ փոխադրելուց հետո էլ, եկեղեցու վիճակը չբարելավվեց: Ընդհակառակը՝ առավել վատթարացավ: 1980-ական թթ. որմերում հայտնվեցին վտանգավոր ճաքեր, իսկ 1990 թ.-ին նա որակավորվեց որպես վթարային: Եկեղեցու ներկան օրհասական է: Արհեստականորեն «անձեռնմխելի» դարձած և հետևաբար խնամքից զրկված Մուղնու Սուրբ Գևորգ եկեղեցին օրավուր քանդվում է: Խնդրո առարկայով թեմը բազմիցս դիմել է համապատասխան ատյաններ: